《黄河水》
明代·王祎

黄河水，西来一折一千里。四折东流归渤海，浑涛浊浪深无底。

旧传一清三千年，圣人乃出天下安。河水之清一何少，吁嗟至治何由还。

我愿河水年年清，圣人在上圣复生，千龄万代长太平。

作者简介：王祎(yī)[公元一三二一年至一三七三年]（一作袆），字子充，义乌来山人，后依外祖父居青岩傅。生于元英宗至治元年，卒于明太祖洪武五年，年五十二岁。幼敏慧。及长，师柳贯、黄溍，遂以文章著名。太祖召授江南儒学提举。后同知南康府事，多惠政。洪武初，诏与宋濂为总裁，与修元史。书成，擢翰林待制。以招谕云南，死于节，谥忠文。祎著有《王忠文公集》二十四卷，及大事记续编，《四库总目》又曾重修革象新书，并传于世。